GiliGold/VAD_KnessetCorpus huggingface dataset:
<ארז אורעד: הייתי מנהל מחלקה בשומה, מחלקת פיתוח וייעול תהליכי שומה.
<ארז אורעד: מי שמכיר את כל אישור ניכוי מס במקור באינטרנט, כל המהלכים לייעול.
<ארז אורעד: אני מקווה שגם פה תהיה לי אמירה כזאת או אחרת לטובת העניין.
ניסן סלומינסקי: אנחנו מקווים שתעשה שינוי בסוויץ'.
ניסן סלומינסקי: אם היית פקיד שומה, פה אתה צריך לעשות שינוי בסוויץ'.
<ארז אורעד: לא הייתי פקיד שומה.
ניסן סלומינסקי: פה זה בדיוק הפוך.
ניסן סלומינסקי: פה רוצים לעזור לעמותות.
ניסן סלומינסקי: מצד שני רוצים גם לחסוך למדינה וגם לשתף ציבורים רחבים יותר בתרומה חברתית או תרבותית.
ראובן ריבלין: צעד משני הוא לפקח שלא ינצלו לרעה.
ניסן סלומינסקי: כל מה שמגיע עלינו כבר עבר את הבדיקה המדוקדקת שלכם, שכל העמותות האלה הן עמותות אמת ועומדות בכל הקריטריונים.
יעקב ליצמן: לקואליציה יש פה עמותה.
יעקב ליצמן: תסתכל ב-9.
יעקב ליצמן: זה צריך היה להיות בבריאות הנפש, זאת הבעיה.
משה גפני: מי העמותה שחיכתה הכי פחות זמן?
<ארז אורעד: כרגע לא ידוע לי.
<ארז אורעד: לא הייתי רוצה להיכנס לקטע הזה.
ניסן סלומינסקי: אני רוצה להזכיר לך שיש 40 עמותות שלא זכו להגיע אלינו.
ניסן סלומינסקי: לכן פתחתי ואמרתי שאנחנו מביעים אי שביעות רצון גדולה מהעניין.
<ארז אורעד: במאמר מוסגר אומר שיש פה סף ויש פה רף.
<ארז אורעד: הסף להיכנס הוא שתהיה מטרה ציבורית, על מנת שלא יהיה ניצול לרעה.
<ארז אורעד: לגבי הרף, אפשר לקחת כל מיני רפים.
<ארז אורעד: לדוגמה, רף של שכר, שלא עוסקים את העמותה.
<ארז אורעד: למשל, עמותה של איש אחד או הוצאות הנהלה שהם מעבר לכל דבר ועניין.
<ארז אורעד: אם נשים את זה במסגרת, נבין שאני מאמין ורוצה להאמין שבסופו של דבר אין פה שום משוא פנים.
ניסן סלומינסקי: במילים פשוטות, אנחנו סומכים עליך שהרשימה הזאת היא רשימה שעמדה בקריטריונים.
ניסן סלומינסקי: כולן עמותות רציניות ואמיתיות.
יעקב ליצמן: אתה מרוצה מהתפקיד שקיבלת?
<ארז אורעד: בתפקידי הקודם יצרתי שינוי בחשיבה של פטור מניכוי מס במקור.
<ארז אורעד: 800,000 איש רואים שפעם היו שולחים אותם למשרדי השומה באופן ידני והיום הכול מקוון באינטרנט.
<ארז אורעד: מצד אחד, יש לנו אכיפה טובה מאוד.
<ארז אורעד: מצד שני, יש לנו שיפור שירות לאזרח.
<ארז אורעד: אם הוא צייתן הוא לא נזקק להגיע אלינו.
<ארז אורעד: רובם באמת לא מגיעים אלינו, כ-95%.
<ארז אורעד: בני למקין מרשם העמותות, בבקשה.
<בנימין למקין: בדקנו את כל העמותות האלה ולכולן יש אישור ניהול תקין.
ניסן סלומינסקי: זה מחזק את זה שאנחנו יכולים להיות רגועים.
זבולון כלפה: בתהליך עצמו של אישרור הדבר הזה.
זבולון כלפה: חסרה פה רובריקה.
זבולון כלפה: למשל, בדוגמה הראשונה.
זבולון כלפה: יש פרטי התאגיד, מטרות, חברי הנהלה, ניהול תקין.
זבולון כלפה: האם אפשר להוסיף רובריקה משמעותית והיא מתי הוגשה הבקשה.
<ארז אורעד: יש לנו תאריך קליטת הבקשה שזה מתי שהיא הוגשה.
<ארז אורעד: במקרה הזה אנחנו רואים שהבקשה הוגשה 16.9.2012.
זבולון כלפה: אצלי זה לא נמצא.
ניסן סלומינסקי: הוא מבקש להכניס לדוח שלכם גם את הנושא הזה.
ניסן סלומינסקי: אנחנו אמונים על נושא השקיפות וגם על נושא הזריזות.
ניסן סלומינסקי: אנחנו לא רוצים שתהיה עמותה שתאריך הבקשה שלה יהיה 2009 ורק היום היא מוגשת.
ניסן סלומינסקי: כולנו נרגיש לא נעים וזה יגרום לנו לפעול בזריזות יתר.
<ארז אורעד: אנחנו נבחן.
יעקב ליצמן: האם הוא מודיע כמה זמן מהיום יחכו לאישור?
יעקב ליצמן: אתה צריך לבוא לוועדת הכספים ולהגיד לנו: רבותיי, מהיום אנחנו מחכים חודש או חודשיים.
יעקב ליצמן: את הזמן אתה תגיד.
יעקב ליצמן: אני רוצה שתגיד לי זמן כמה צריך לחכות.
יעקב ליצמן: אחר-כך תוכל להגיד שיש בעיות כאלה וכאלה, אין בעיה.
יעקב ליצמן: אני רוצה שתבוא ותגיד כמה זמן צריך לחכות.
<ארז אורעד: אני לא יכול להתחייב.
ניסן סלומינסקי: חלק מהזמן לוקח לוודא שהם עומדים במטלות.
יעקב ליצמן: שיגיד לי כמה זמן זה ייקח.
יעקב ליצמן: לדעתי אין צורך ביותר מחודשיים, אלא אם אין להם כוח יותר.
יעקב ליצמן: שהוא יגיד לי כמה זמן צריך לחכות.
<ארז אורעד: בקטע של זמנים, לפעמים לא כל המוצר תלוי בנו.
<ארז אורעד: אנחנו נדרשים לקבל את כל החומר שאנחנו צריכים.
<ארז אורעד: אם תיתן לי מקרים פרטניים - - -
יעקב ליצמן: לי היו מקרים שחיכיתי לטיפול בתיק יותר משנה.
<ארז אורעד: אני אשמח לשמוע על המקרים האלה.
<ארז אורעד: אני יכול להתחייב שאנחנו נשתדל ונעשה את המירב, בתנאי שכל הבקשות מוגשות באופן תקני.
יעקב ליצמן: אנחנו לא מתווכחים.
יעקב ליצמן: אני רק רוצה לדעת כמה זמן לוקח לאישור הבקשה.
ניסן סלומינסקי: לפעמים עמותה לא מגישה מסודר ומבקשים ממנה להגיש שוב וכל זה לא נכנס לחשבון.
ניסן סלומינסקי: אנחנו מדברים מהרגע שהעמותה מסרה את כל מה שנדרש.
ניסן סלומינסקי: אם יתברר לך, אחרי שתתחיל לעבוד, שיש הרבה מאוד בקשות ואין לכם כוח אדם, היו מקרים שהוועדה דרשה והוסיפו כוח אדם.
ניסן סלומינסקי: זה גם דבר שאפשרי במידה וזאת תהיה הבעיה.
ניסן סלומינסקי: אנחנו לא רוצים שיהיה מצב שכולנו נתבזה ושהטיפול ייקח שנה או שנתיים והתירוץ הוא כוח אדם.
ניסן סלומינסקי: אם יש תירוץ שהוא לא כוח אדם והוא נשגב מכם, למשל, אם זה נשאר על שולחן השר, אז אתה משוחרר.
ניסן סלומינסקי: אתה תגיד: קיבלתי בתאריך הזה, שמתי את זה על השולחן הזה.
ניסן סלומינסקי: עכשיו זה נמצא חצי שנה על השולחן שם.
ניסן סלומינסקי: אז אנחנו נבין מה הסיבות האחרות אבל קודם כל אנחנו מדברים עליכם.
חמד עמאר: אמרו כמה זמן זה לוקח?
חמד עמאר: אותה שאלה שאלתי בפעם שעברה.
ניסן סלומינסקי: הוא נכנס עכשיו לתפקיד.
<ארז אורעד: נכנסתי עכשיו לתפקיד.
<ארז אורעד: אני אבחן את כל הדברים ונשתדל לעשות כמיטב יכולתי על-מנת לקצר את טווח הזמנים.
משה גפני: מה זה "על-פי החלטת השר, תוקף כל האישורים הוא לשנה"?
<ארז אורעד: אישורים חדשים תוקפם הוא לשנה.
משה גפני: מה היה בפעם הקודמת?
יעקב ליצמן: זה לא היה מוגבל.
<ארז אורעד: הוא לא היה מוגבל.
<ארז אורעד: בחוק החדש מגבילים לשנה, בוחנים אותם ואז מחדשים באישור חדש.
<ארז אורעד: עד שהבנק נותן אשראי הוא בודק את הלקוח.
<ארז אורעד: אנחנו בודקים ונותנים את האישור.
<ארז אורעד: לאחר שנותנים את האישור בוחנים אם הוא עמד במטרות ולאחר מכן מחדשים בד"כ לשלוש שנים.
ניסן סלומינסקי: כלומר, הנושא של שנה זה לא בגלל שאתם מחכים לקריטריונים של ועדה ציבורית.
ניסן סלומינסקי: אם לא תהיה ועדה ציבורית אלה יהיו הקריטריונים.
ניסן סלומינסקי: קבעתם נוהל שנותנים קודם לשנה, בודקים מה קורה ואז אוטומטית נותנים לעוד 3 שנים.
<ארז אורעד: ברקע קיים גם הרצון להקים את הוועדה הציבורית.
<ארז אורעד: אנחנו לא יכולים להתעלם מכך.
ניסן סלומינסקי: שאלתי אם זאת הסיבה.
<ארז אורעד: לאחר שתהיה ועדה ציבורית נבחן את הנושא הזה.
<ארז אורעד: בכל אופן, אדם יכול להיות צדיק הדור ולאחר מכן, לאחר שקיבל את האישור הוא יכול לעשות מה שהוא רוצה.
ניסן סלומינסקי: אני מבקש שלפעם הבאה תיתן לנו תשובה יותר מסודרת.
ניסן סלומינסקי: האם הנושא של השנה זה רק בגלל שאתם מחכים שיהיו קריטריונים חדשים של הוועדה הציבורית?
ניסן סלומינסקי: האם אחרי שיהיו קריטריונים ותעבדו לפיהם, אז האישור יהיה לארבע שנים, או שאתם רוצים לעשות את זה כנוהל רגיל, שנה בשביל לבדוק ואחר-כך שלוש שנים.
ניסן סלומינסקי: תבדוק ותחזור אלי עם תשובה מסודרת.
יעקב ליצמן: מה מטרת הקמת הוועדה?
<ארז אורעד: המטרה לקבוע את הקריטריונים של מטרה ציבורית כי כרגע הפרשנות מאוד רחבה.
יעקב ליצמן: מה פירוש, לצמצם את האנשים שיקבלו את זה?
<ארז אורעד: אני לא יודע אם לצמצם או להרחיב.
<ארז אורעד: הכול יהיה לפי מדיניות הגוף המבצע שזה משרד האוצר.
יעקב ליצמן: בהתאם למדינות השר.
<ארז אורעד: אנחנו לא קובעי המדיניות.
יעקב ליצמן: זאת אומרת, השר יכול להגיד שמהיום ישיבות לא.
יעקב ליצמן: הוא כבר אמר.
ניסן סלומינסקי: הבקשה היא לא שלו.
יעקב ליצמן: השר כבר אמר את זה.
ניסן סלומינסקי: השר אמר שהוא רוצה להקים ועדה ציבורית.
ניסן סלומינסקי: אנחנו ביקשנו גם להיות שותפים באיזו דרך.
יעקב ליצמן: עוד מעט יגידו שגם ישיבות ציוניות - - -
משה גפני: ישיבות ציוניות לא.
ניסן סלומינסקי: ישיבות ציוניות לא יקבלו, הן מקבלות ישירות את ה-100% הן לא צריכות את ה-35%.
משה גפני: אני רוצה להעמיד דברים על דיוקם.
משה גפני: יש סמכות לממונה על סעיף 46, כאשר אני מקבל אישור של סעיף 46 של פטור מתרומות והוא מגלה שאני לא בסדר או שחרגתי במידה מסוימת אפילו קטנה.
משה גפני: באותו רגע הוא יכול לבטל לי את האישור.
משה גפני: הקריטריון של השנה לא היה קיים עד היום בכלל.
משה גפני: החלק הזה של יש לי את האישור והתברר שיש בעיה איתי, סמכותו על-פי חוק לבטל לי את זה באופן מיידי.
משה גפני: אם יצרכו כל שנה לבוא לכאן לוועדה, אתה אמרת שיש 40 עמותות - - -
ניסן סלומינסקי: לא יצטרכו.
ניסן סלומינסקי: הוא אמר שזה יהיה כמעט אוטומטי ואז זה לשלוש שנים.
ניסן סלומינסקי: ביקשתי שהוא יגיד את הסיבה.
ניסן סלומינסקי: אמרת שכמו אשראי בבנק, סמכותו של הבנק לבדוק.
ניסן סלומינסקי: סמכותך לבדוק בלי אישור לשנה.
ניסן סלומינסקי: גם אם האישור הוא לחמישים שנה, אתה יכול לבדוק ולבטל אותו מיידית.
<ארז אורעד: אם זה דבר יזום שלי בלי בדיקה אז זה לרדוף אחרי.
משה גפני: מה תעשה בעוד שנה, תחזור על הכול?
<ארז אורעד: לדוגמה, אצלנו, אישורי פטור מניכוי מס במקום.
<ארז אורעד: אנחנו מאמינים לכולם.
<ארז אורעד: חברה חדשה, במקום לשלם 30%, היא לא מקבלת אמנם אפס אבל 5% היא משלמת והיא נחשבת חברה חדשה חצי שנה.
<ארז אורעד: לאחר חצי שנה היא נכנסת למעגל האוטומטי של הבדיקות ואז מחדשים לה את האישור לשנה.
<ארז אורעד: לא משנה אם אני אעשה בדיקות או לא, יכול להיות מצב מסוים שאפילו לאחר חצי שנה ואני אשלול את האישור.
<ארז אורעד: כרגע על הפרק נמצאת הוועדה.
ניסן סלומינסקי: לכן ביקשתי שתחזור אלינו עם תשובה.
משה גפני: ההבדל הוא אחד.
משה גפני: אתה יכול לקבוע לעצמך שאתה נותן את זה לשנה.
משה גפני: כאן אתה קובע שבעוד שנה בכל מקרה תצטרך להגיע לוועדת הכספים.
<ארז אורעד: לא, טעות בידך.
<ארז אורעד: בעוד שנה זה עובר לסמכות הגוף המאשר אצלנו.
משה גפני: על סמך מה אתה כותב "על פי החלטת השר".
ניסן סלומינסקי: לכן ביקשתי לדעת מה המשמעות של זה.
ניסן סלומינסקי: ארז, אני רוצה שתבין.
ניסן סלומינסקי: אם אנחנו מאשרים את זה כפי שזה, אז כתוב: "על-פי החלטת השר תוקף כל האישורים הוא לשנה".
ניסן סלומינסקי: פירוש הדבר שאחרי שנה אתה חייב לחזור אלינו לקבל אישור חדש.
ניסן סלומינסקי: זה לא שאתה מחליט.
ניסן סלומינסקי: אלא אם כן מוחקים את זה.
ניסן סלומינסקי: אפשר לכתוב: על-פי החלטת השר, במהלך השנה ייבדקו כל הגופים וזה בסדר.
<ארז אורעד: אני רוצה להבין.
<ארז אורעד: אתם לא רוצים בקשת חידוש של האישור ושהוא ימלא את החידוש.
<ארז אורעד: אתם רוצים כמו באישורי מס במקור שהם לא צריכים לבקש את החידוש.
<ארז אורעד: אנחנו עושים את הבדיקות ואז אנחנו אומרים שמי שבסדר ועומד בקריטריונים לפי הבדיקות שלנו מקבל אישור.
ניסן סלומינסקי: ומי שלא עומד, אז מבטלים לו.
<ארז אורעד: אני לא פוסל שום דבר.
יעקב ליצמן: חבריי מאוד ליברלים איתך.
יעקב ליצמן: אני מבקש שתגיד לוועדה למי לא אישרת.
<ארז אורעד: בשלב זה אני לא יכול להתייחס לשאלה הזאת.
ניסן סלומינסקי: אנחנו כבר עשינו את ההבחנה.
ניסן סלומינסקי: יש כאלה שהוא לא מאשר ואיתם אין לי בעיה כי הוא התחייב שהוא בודק רק לפי הקריטריונים.
ניסן סלומינסקי: הבעיה שלנו היא מה שעובר אותו ועדיין לא מגיע אלינו.
יעקב ליצמן: לא בכדי אמרתי מה שאמרתי.
יעקב ליצמן: אנחנו אמרנו שמה שבסדר שלא יביא אלינו זה ירוץ אוטומטית.
יעקב ליצמן: אני, כחבר ועדת הכספים, רוצה לדעת את מי הוא לא מאשר.
יעקב ליצמן: שם, לדעתי, יכולות להיות הרבה סיבות שאני לא מסכים איתן.
יעקב ליצמן: יכול להיות שמדיניות חדשה, השר חדש, והוא רוצה לקבוע כל מיני דברים.
ניסן סלומינסקי: המדיניות החדשה עדיין לא קיימת.
יעקב ליצמן: הוא לא יכול לדעת את זה.
יעקב ליצמן: אני חלילה לא מדבר על המקצועיות שלו אבל יכול להיות מצב שתהיה התערבות.
ניסן סלומינסקי: הם רוצים להקים ועדה ציבורית ואני מניח שהכללים צריכים להיות מאושרים אצלנו.
יעקב ליצמן: אם כולם בסדר, הוא יאשר עכשיו שנה לכולם.
יעקב ליצמן: יבואו עוד שנה - - -
ניסן סלומינסקי: אם הוא יבדוק והוא יראה שלמישהו יש נוהל לא תקין - - -
יעקב ליצמן: אני לא מתווכח על זה.
ניסן סלומינסקי: אתה רוצה שהוא יביא לך את כל אלה?
יעקב ליצמן: את מי שהוא מאשר הוא מאשר.
יעקב ליצמן: עכשיו הוא מאשר לשלוש שנים ואין בעיה.
יעקב ליצמן: הוא רצה להביא את זה לעוד אישור לעוד שנה ואמרנו לו שלא, שהוא יאשר את זה אוטומטית.
יעקב ליצמן: רק את אלה אני רוצה לדעת.
ניסן סלומינסקי: הוא מבקש שכל אלה שאנחנו מאשרים עכשיו או מכאן ולהבא ובעוד חצי שנה אתה מחליט שאתה לא רוצה לחדש, תביא אלינו כדי שנדע.
ניסן סלומינסקי: אני חושב שאנחנו צריכים לאשר ביטול, לא?
יעקב ליצמן: הוא קיבל שנה עם אפשרות להאריך.
ניסן סלומינסקי: אנחנו רוצים לדעת את אלה שאתה מבטל להם.
ניסן סלומינסקי: תגיד: אני מבטל לעמותה איקס למרות שאתם אישרתם בגלל סיבות כאלה וכאלה.
<ארז אורעד: אני יכול להביא לכם את הסיבות?
ניסן סלומינסקי: אנחנו יכולים לאשר את זה או לעבור סעיף סעיף.
משה גפני: אני לא מציע לעבור סעיף סעיף.
ניסן סלומינסקי: אף פעם לא עשינו את זה.
משה גפני: אם תעבור סעיף סעיף, יש דברים שאנחנו לא יכולים להצביע.
ניסן סלומינסקי: הבנתי, אני יודע.
ניסן סלומינסקי: לכל אחד יש כאלה שהוא לא היה מצביע עבורם.
ניסן סלומינסקי: אני מציע שנאשר את הרשימה פרט לנושא שבפתיחה, על פי החלטת השר, כל האישורים ייבדקו במהלך השנה.
ניסן סלומינסקי: שלא יהיה כתוב "לא תקף" אלא ייבדקו.
ניסן סלומינסקי: על פי החלטת השר, כל האישורים ייבדקו במהלך השנה.
סתיו שפיר: כמה עמותות ביקשו אישור השנה?
<ארז אורעד: זה לא סעיף שאני יכול להחליט.
ניסן סלומינסקי: אתה לא מחליט, אנחנו מחליטים.
ניסן סלומינסקי: אם אנחנו מחליטים זה מה שיתקיים?
סתיו שפיר: כמה עמותות ביקשו אישור?
ניסן סלומינסקי: הוא צריך להחליט אם הוא מושך את זה או לא.
ראובן ריבלין: אם הוא מסכים עם זה, הוא מגיש לך בקשה אחרת.
ניסן סלומינסקי: הוא לא יכול להסכים.
יעקב ליצמן: משה אשר נמצא כאן.
<ארז אורעד: מבקשים בערך 30 לחודש, שזה 900 אישורים חדשים בשנה ואישורים שקיימים במערכת זה עוד כ-3,500.
ניסן סלומינסקי: ארז, כדי שלא נפיל אותך בפח כי אין לנו עניין בזה.
ניסן סלומינסקי: אנחנו עושים את השינוי הזה.
ניסן סלומינסקי: יש שתי אפשרויות: או שאתם מסכימים, או שאתם מבקשים למשוך את זה.
<ארז אורעד: אני צריך לבדוק את המשמעות.
<ארז אורעד: אמרתי לכם לאיזה כיוון אני הולך אבל אני לא יודע את המשמעויות הארגוניות והטכניות.
ניסן סלומינסקי: אל תיתן תשובה.
יעקב ליצמן: משה נמצא בחוץ, הוא חתום.
ניסן סלומינסקי: אפשר לבקש ממשה אשר להיכנס לרגע?
משה גפני: יש את המכתב של משה אשר שהוא מעביר רשימה של 85 מוסדות.
משה גפני: לכן הגיעו רק 48.
ניסן סלומינסקי: פתחתי ואמרתי את אי-שביעות הרצון שלנו.
משה גפני: אני הייתי מציע לאשר את הרשימה ולהגיד שהוועדה מבקשת שהאישור יהיה כמו שהיה עד היום.
משה גפני: אם רוצים לבדוק בתוך שנה אז נבדוק.
יעקב ליצמן: אני רוצה תשובה ממשה אשר.
ניסן סלומינסקי: משה, אנחנו קיבלנו את סעיף 46.
ניסן סלומינסקי: נכנס כאן משפט שאנחנו לא מוכנים.
ניסן סלומינסקי: המשפט אומר: על-פי החלטת השר, תוקף כל האישורים הוא לשנה.
ניסן סלומינסקי: פירוש הדבר שבעוד שנה יצטרכו לבוא ולאשר את כולם מחדש.
ניסן סלומינסקי: זה טירוף מוחלט.
ניסן סלומינסקי: אנחנו לא יודעים מה המטרה.
ניסן סלומינסקי: האם השר מתכוון שבמשך השנה הזאת ייבדקו כל הגופים וגוף שלא טוב יוציאו אותו, אין לנו שום בעיה.
ניסן סלומינסקי: אבל, אם אוטומטית רוצים את כל אלה להביא לאישור, גם כך אנחנו לא עומדים בקצב.
זבולון כלפה: ניסן, דבריו של השר בהערה 5 שוללים את המשפט הזה.
זבולון כלפה: שם הוא אומר דבר הפוך לגמרי.
<ארז אורעד: ניסן, אני רוצה להעמיד דברים על דיוקם.
<ארז אורעד: אתם לא תצטרכו להחליט בעוד שנה על האישורים.
<ארז אורעד: הדברים האלה מתבצעים.
<ארז אורעד: אמרתי שאנחנו בודקים את זה אצלנו.
<ארז אורעד: לכן אין צורך לשנות.
ניסן סלומינסקי: אם סעיף 5 הוא המתקיים - - -
זבולון כלפה: לדעתי, מה שכתוב בגוף הרשימה הוא לא רלוונטי.
זבולון כלפה: ההערה שמופיעה בגוף הרשימה היא לא נכונה.
ניסן סלומינסקי: את סעיף 5 של השר אנחנו נכניס במקום המשפט הזה.
<ארז אורעד: אני זקוק לייעוץ משפטי, לראות אם אני יכול לעשות את זה.
<משה אשר: אתה יכול.
<ארז אורעד: אם משה אומר שאני יכול, אז בסדר.
יעקב ליצמן: אני חוזר למה שחסר לנו.
יעקב ליצמן: במכתב של משה אשר כתוב 85 מוסדות, הביאו לנו 48 מוסדות.
יעקב ליצמן: אני רוצה לקבל את הרשימה של אלה שלא קיבלו אישור.
ניסן סלומינסקי: דיברתי על זה וכבר הבעתי אי נחת.
ניסן סלומינסקי: אני לא מציע להתלות את זה בזה.
ניסן סלומינסקי: ביקשתי והביאו לי רק חצי מזה וזאת היתה הפתעה.
ניסן סלומינסקי: אנחנו נדאג שהחצי השני גם יגיע.
יעקב ליצמן: אני רוצה לראות את הפער ואת מה שנפל.
יעקב ליצמן: משם אני אלמד כמה דברים.
ניסן סלומינסקי: זה לא נפל.
ניסן סלומינסקי: זה על שולחנו לעיון, הוא עוד לא הספיק לעבור על זה.
ניסן סלומינסקי: הוא עסוק, זה מה שהם טוענים.
יעקב ליצמן: אני יכול לראות את זה?
ניסן סלומינסקי: מה שהגיע לשר?
יעקב ליצמן: חבר'ה, תפסיקו, אתם חושבים שאנחנו מטומטמים כאן.
יעקב ליצמן: אני רוצה לראות את ההבדל בין 85 ל-48.
יעקב ליצמן: למה השר מעכב את זה.
ניסן סלומינסקי: הטיעון שלו שהוא לא מגיע לזה.
יעקב ליצמן: השר לא מקצועי ולכן אין לו מה לחפש שם.
ניסן סלומינסקי: מה זה לא מקצועי?
יעקב ליצמן: אני רוצה לדעת למה זה מתעכב.
יעקב ליצמן: הסיבה היא שיש פוליטיקה כאן.
יעקב ליצמן: אין לי אמון בשר ובמה שהוא עושה.
יעקב ליצמן: הדרג המקצועי עשה את העבודה שלו, הוא העביר לשר 85.
יעקב ליצמן: משה אשר העביר לשר 85.
יעקב ליצמן: אנחנו מקבלים חצי מזה.
יעקב ליצמן: החצי השני אומר דרשני.
יעקב ליצמן: למה זה לא מעוכב על-ידי השר?
יעקב ליצמן: פוליטיקה.
ניסן סלומינסקי: גם החצי הזה היה מעוכב.
ניסן סלומינסקי: הטיעון הוא שאין זמן.
ניסן סלומינסקי: כמו שזה הגיע, אני מקווה שתוך שבוע יגיע גם החצי השני.
משה גפני: משה אשר עובד מהר והשר לא עובד מהר.
ניסן סלומינסקי: לשר יש הרבה דברים על כתפיו.
ניסן סלומינסקי: מי בעד לאשר את הרשימה הזאת עם התיקון שלנו - - -
ראובן ריבלין: אין לנו תיקון, הם צריכים להגיש בקשה - - -
משה גפני: לא, לא, המכתב זה בסדר.
ניסן סלומינסקי: המכתב זה בסדר.
ניסן סלומינסקי: סעיף 5 של השר ייכנס במקום הדבר הזה.
ניסן סלומינסקי: משה אשר מאשר את זה.
ניסן סלומינסקי: סעיף 5 מחליף את השורה שכתובה כאן למעלה.
ראובן ריבלין: שמעתי את מה שליצמן אמר.
ראובן ריבלין: אם יש 85 בקשות, שהמחלקה המאשרת אישרה את כולם וזה הועבר לשר, אני רוצה לדעת האם לפי סדר רץ הגיעו ל-46 ולא היה שר, או מתוך ה-85 אושרו 40.
ראובן ריבלין: זאת שאלה שאני רוצה לדעת.
יעקב ליצמן: זאת השאלה שלי.
ראובן ריבלין: אם זה לפי סדר רץ זה בסדר.
ראובן ריבלין: אני בטח שאין פה עניין של הוצאת - - -
ניסן סלומינסקי: אפילו לא יעלה על הדעת שיש שיקולים אחרים.
ראובן ריבלין: שהם יאמרו שזה מקרי שה-40 האלה אושרו והאחרים לא אושרו, אני על המקום מצביע.
ניסן סלומינסקי: כל ה-85 היו על השולחן.
ראובן ריבלין: אם הגיעו ל-46 ועכשיו אין זמן יותר, זה בסדר.
ניסן סלומינסקי: כולם היו שם תקועים הרבה זמן.
ניסן סלומינסקי: זה משא ומתן והגיע חלק.
ניסן סלומינסקי: אני מקווה שהשאר יגיעו בשבוע הבא.
ראובן ריבלין: זכותו של השר להגיד: אני לא אישרתי.
ניסן סלומינסקי: הוא לא אמר שהוא לא אישר, רק ייקח לו זמן.
אראל מרגלית: גם רובי וגם ליצמן מנסים לראות את אופי התהליך.
יעקב ליצמן: אני דיברתי בגסות, הוא דיבר בעדינות.
ניסן סלומינסקי: בואו נאשר את זה ונדרוש מהשר שהרשימה הבאה תגיע גם.
ניסן סלומינסקי: אנחנו לא רוצים להתנות אחד בשני.
ראובן ריבלין: האם השר בדק את כל ה-80 ומיין אותם?
ניסן סלומינסקי: אני מסביר שכל ה-85 היו תקועים שם.
ניסן סלומינסקי: הצלחנו לשחרר קודם כל את זה.
ניסן סלומינסקי: אני מקווה שעוד שבוע נשחרר עוד.
ניסן סלומינסקי: השר ימצא את הזמן לטפל גם באחרים.
ראובן ריבלין: עם זה רק עניין של זמן אז אין לי בעיה.
ראובן ריבלין: אבל אם מדובר פה בדבר שהוא לא מקרי אלא יש כאלה ויש כאלה – אני לא מעלה על דעתי.
יעקב ליצמן: אם אנחנו לא נקבל את התשובות כאן, אנחנו נקבל אותם ממקום אחר, אני מבטיח לך.
ניסן סלומינסקי: כמו שעד עכשיו קיבלנו - - -
ראובן ריבלין: קלפה אמר דבר נכון.
ראובן ריבלין: אם היו אומרים לנו מה היה תאריך הגשת כל הבקשות ואז היינו בודקים שיש בקשה שהתקבלה קודם לכן ולא אושרה ובקשה שהתקבלה לאחר מכן כן אושרה, היינו מבקשים לקבל לקבל הסברים כמפקחים של הציבור.
ראובן ריבלין: אנחנו היינו שואלים את השאלות המתאימות.
יעקב ליצמן: אני מציע להם למשוך את זה.
ראובן ריבלין: אני לא רוצה לפגוע.
יעקב ליצמן: אני מסייג, זה שאני תומך זה בגלל שאני לא רוצה לעכב, אבל התהליך פסול מעיקרו.
ניסן סלומינסקי: פתחתי את הישיבה ואמרתי את זה.
ניסן סלומינסקי: כל ה-80 היו מעוכבים.
ניסן סלומינסקי: אני מקווה שעוד שבוע גם האחרים יאושרו.
ניסן סלומינסקי: מי בעד לאשר את הרשימה לפי התיקון שעשינו?
<טמיר כהן: שסימנה 1198/13.
ניסן סלומינסקי: שסימנה 1198-13.
ניסן סלומינסקי: מי בעד עם התיקון?
יעקב ליצמן: תוך מחאה.
יעקב ליצמן: בעד – רוב
יעקב ליצמן: נמנעים – אין
ניסן סלומינסקי: תודה לכם, שיהיה לכם בהצלחה.
ניסן סלומינסקי: אנחנו עוברים לתקנות הדואר.
ניסן סלומינסקי: מי מציג?
<ברוך משולם: אני, ברוך משולם, מרשות המסים.
<ברוך משולם: אנחנו מבקשים להאריך את התקנות שהותקנו מכוח חוק הדואר.
<ברוך משולם: רשות הדואר הפכה למעשה לגוף שדינו ככל גוף אחר שאינו המדינה, בעקבות ההפרטה שהייתה.
<ברוך משולם: וכשהקימו את חברת הדואר החדשה היו ברשות הדואר עובדים שהיו זכאים לפנסיה תקציבית, ובגין העובדים האלה יש כספי יעודה שנצברו לזכותם והועברו לטיפולה של חברת הדואר החדשה.
<ברוך משולם: במסגרת ההסכם הקיבוצי שנחתם, חברת הדואר החדשה התחייבה להקים קופת גמל מרכזית לקצבה; ולמעשה התקנות שמשרד האוצר התקין פורסמו רק בסוף שנה שעברה, בשניים בדצמבר 2012, עד כמה שאני זוכר.
<ברוך משולם: זה נקרא "תקנות פיקוח על שירותים פיננסיים (קופות גמל) (כללים לניהול קופת גמל מרכזית לקצבה)".
<ברוך משולם: התקנות האלה בעצם נותנות איזשהו פטור על הכנסות ריבית לגבי הכספים של העובדים שאמורים להיות מופקדים בקופת הגמל.
<ברוך משולם: הן הוארכו פעמיים עד היום, ואנחנו מבקשים להאריך אותן לשנים 2012 ו-2013.
<אייל לב-ארי: אבל הקופה עדיין לא הוקמה, למרות שהתקנות אושרו כבר ביולי 2012 - - -
<ברוך משולם: הן פורסמו בשניים בדצמבר.
<אייל לב-ארי: הן פורסמו לקראת סוף שנת 2012, ועדיין, בכל 2013, כשכבר הייתה תשתית חוקית שקבעה את חובת הקמת קופת הגמל המרכזית לפיצויים, היא לא הוקמה במהלך 2013.
<ברוך משולם: זאת אומרת שכרגע הם עדיין לא יכולים להעביר את הכספים, ומבחינה תאורטית אנחנו אמורים למסות את זה, אלא אם כן אנחנו נאריך את התקנות.
<אייל לב-ארי: נכון.
<אייל לב-ארי: יש לך מידע באיזה מצב נמצאת הקמת קופת הגמל המרכזית?
<ברוך משולם: ממה שאני דיברתי אתמול עם נציגים שמטפלים בזה, הם אמרו לי שזה במגעים.
<ברוך משולם: יש לנו מידע נוסף, צור?
<צור גינת: אין לנו מידע נוסף.
<צור גינת: אנחנו יודעים שלא היה קשר עם אגף שוק ההון בחודשים האחרונים.
ניסן סלומינסקי: תנו לי להבין עוד פעם.
ניסן סלומינסקי: אתה מוכן במשפט אחד עוד פעם לחזור על המשמעות של הבקשה?
ניסן סלומינסקי: כי אני מבין שזה כבר לא פשוט.
<ברוך משולם: לגבי הכספים, אמרנו שהיה שינוי מבנה של חברת הדואר, והיו כספים ייעודיים שנצברו במסגרת פנסיה תקציבית, שהיו אמורים להיות משולמים לעובדים והועברו לחברת הדואר החדשה, שאמורה לנהל אותם.
ניסן סלומינסקי: מתי זה היה הדבר הזה?
<צור גינת: 2005 ו-2006.
<ברוך משולם: ב-2004 עבר חוק שתיקן את חוק הדואר.
<ברוך משולם: ..
<ברוך משולם: הכספים האלה כרגע, במעבר, הם אצל חברת הדואר החדשה, והיא התחייבה להקים קופה מרכזית שתנהל את הכספים האלה.
ניסן סלומינסקי: היא התחייבה, ומדובר על מ-2006 ועד היום?
<צור גינת: עד סוף 2012 לא היה מנגנון שיכול לקלוט את הכספים.
ניסן סלומינסקי: שש שנים?
ניסן סלומינסקי: מה זה נקרא "לא היה מנגנון"?
<צור גינת: בקופה מרכזית לקצבה היו שינויי חקיקה בכל הנושא של קופות גמל.
<צור גינת: וקופה מרכזית לקצבה זו קופה שמיועדת לפנסיה תקציבית, באופן ספציפי לאנשים מהסוג של חברה ממשלתית שעוברת להפרטה ושצריך לדאוג ל - - -
ניסן סלומינסקי: אז שש שנים לא יכלו להקים?
<צור גינת: לא, לא היה להם איפה לשים את הכסף.
<צור גינת: ולכן הם ניהלו את הכסף באופן עצמאי, שמו את זה בקרן נאמנות - - -
ניסן סלומינסקי: מישהו יכול להסביר למה זה שש שנים?
<צור גינת: כי לא היה גוף לקלוט אותם.
<צור גינת: המדינה לא הקימה את התשתית.
שמעון סולומון: אבל יש גופים.
שמעון סולומון: חייבים להקים גוף חדש או שאפשר להשתמש בגופים קיימים?
<צור גינת: הייתה קופה אחת שהייתה קיימת, של חברת החשמל, והיא היחידה שהיה לה בסיס - - -
שמעון סולומון: אז איפה הבעיה?
<צור גינת: הבעיה היא להקים את המנגנון של קופה מרכזית.
שמעון סולומון: מי צריך להקים את זה?
<צור גינת: אגף שוק ההון, יחד עם ארגוני העובדים, יחד עם...
<צור גינת: זה תהליך מאוד מורכב להקים גוף כזה שמנהל כספי עובדים.
ניסן סלומינסקי: אבל שש שנים?
<צור גינת: בואו נדגיש: ב-2008 היה תיקון חקיקה שעברו לקופות גמל לקצבה - - -
ניסן סלומינסקי: בינתיים בזמן הזה כבר היו כאלה שיצאו והיו צריכים לקבל?
<צור גינת: כן, הכספים מטופלים.
<צור גינת: אבל הנקודה היא שבמקום שיהיו מטופלים בקופה שמנוהלת על ידי גוף חיצוני לרשות הדואר, הכספים מנוהלים בתוך רשות הדואר, כחשבון נפרד, ובגלל שזה כספי עובדים הם מקבלים הטבות כמו קופות גמל, כלומר רווחים פטורים.
ניסן סלומינסקי: והיום הקופה הזאת מוקמת?
<צור גינת: הקופה טרם הוקמה, היא בתהליכי הקמה.
ניסן סלומינסקי: אז מה אנחנו מתבקשים עכשיו לעשות?
<צור גינת: להאריך את הפטור ממס מתוך שנת 2011 עד לתום שנת 2013.
<צור גינת: שהכספים של העובדים, שמופקדים בקרן נפרדת לא יחויבו במס על הרווחים שהם צברו בקופה.
ניסן סלומינסקי: ואם הם היו בקופה שתקום?
<צור גינת: אז הם היו פטורים מכוח קופת הגמל.
ניסן סלומינסקי: זאת אומרת, נניח שאנחנו לא מוכנים לאשר, אז יכול להיות שכבר בשבוע הבא תקום הקופה הזאת?
<ברוך משולם: בספק גדול, כי זה תהליך מורכב וארוך - - -
ניסן סלומינסקי: זה תהליך של שש שנים, ועכשיו - - -
<צור גינת: לא, זה לא שש שנים, בואו נהיה הוגנים עם רשות הדואר.
ניסן סלומינסקי: לכמה זמן הבקשה הזאת?
<צור גינת: הבקשה הזאת היא עד תום 2013.
<צור גינת: אצלנו ברשות המסים יש התנגדות שזה יוארך מעבר לזה.
<צור גינת: כמובן שהוועדה - - -
ניסן סלומינסקי: ההתנגדות שלכם אומרת שאתם חושבים שעד סוף 2013 אפשר יהיה כבר להקים את הקופה הזאת?
<צור גינת: אנחנו רוצים שהקופה הזאת תקום בהקדם, כי לנו זה יותר - - -
ניסן סלומינסקי: אבל אפשר להקים אותה?
<צור גינת: אנחנו רשות שאינה נכנסת בקשר שבין עובד למעביד ואיך הוא מנהל את זה בתקנון.
<צור גינת: יש כאן נושא של תקנון קופה, מי מנהל את זה, מי הבנק שינהל להם וכולי.
ניסן סלומינסקי: אבל אם זה היה שש שנים זה יכול להיות גם עוד 20 שנה.
<צור גינת: אני שוב אומר:
<צור גינת: הם לא היו יכולים לעשות כלום לפני דצמבר 2012, כי לא היו להם כלים.
<ברוך משולם: לא היו להם תקנות.
<ברוך משולם: אנחנו נדרשים פה רק לפן של המס, אנחנו לא מעורבים בניהול.
שמעון סולומון: אני מציע לא להיות בתוך ההתנהלות הזאת של למשוך עוד, אלא לאשר לתקופה שאנחנו סוברים - - -
ניסן סלומינסקי: הנה, עד סוף 2013.
ניסן סלומינסקי: זו גם הבקשה, רק עד 2013.
שמעון סולומון: אבל שההארכה תהיה בתנאי שבתקופה הזאת הם יחזירו את - - -
<ברוך משולם: אבל אנחנו לא יכולים להתחייב בשמם.
ניסן סלומינסקי: בוא נאמר ככה: אם הם מסדרים, אז לא צריכים יותר להאריך את זה, כי ברגע שזה יהיה קופה זה פטור.
ניסן סלומינסקי: אתם מבקשים עד סוף 2013 כי רשות המסים אומרת שזה אפשרי?
<ברוך משולם: אני רוצה להבהיר עוד פעם,: אנחנו מייצגים פה גם את האוצר, שנציג שלו לא הגיע.
<ברוך משולם: למיטב הבנתי, משיחות שקיימתי אתמול עם נציגים שונים, קשה שהפורמט הזה יועבר במלואו ויוסדר עד תום השנה.
<ברוך משולם: עם זאת, אנחנו מתנגדים להארכה גורפת גם לשנת 2014, ואנחנו רוצים לבדוק כיצד הדבר הזה מתקדם.
<ברוך משולם: גם בשנים הקודמות התנגדנו להארכה אוטומטית, ואנחנו בוחנים את זה כל שנה.
<ברוך משולם: אנחנו לא רוצים הארכה גורפת.